Lescha davart il sport da muntogna e da naiv    947.100   Lescha davart il sport da muntogna e da naiv  dals 26-11-2000 (versiun dals 01-01-2011)  acceptada dal pievel ils 26 da november 20001)  1. Disposiziuns generalas  Art.  1 Egualitad da las schlattainas 1 Las indicaziuns davart las persunas, davart las funcziuns e davart las professiuns en  questa lescha sa refereschan ad omaduas schlattainas,  uschenavant ch'i  na resulta  nagut auter or dal senn da questa lescha.  Art.  2 Intent 1 Questa lescha regla las activitads dals guids da muntogna e dals magisters per sport   da naiv, uschenavant che quai è necessari per garantir la segirezza dals giasts. 2 Per activitads parentas en il sport da muntogna e da naiv vegn applitgada questa  lescha confurm al senn.  Art.  3 Champ d'applicaziun 1 La lescha vegn applitgada per l'instrucziun, per l'accumpagnament e per il guidar   giasts  sin  il  territori  dal  chantun  Grischun  encunter  indemnisaziun  directa  u  indirecta.  Art.  4 Excepziuns 1 Las disposiziuns da questa lescha na pertutgan betg: a) persunas senza scolaziun renconuschida ch'èn activas mo temporarmain e per   giasts ch'ellas accumpognan en il chantun; b) occurrenzas (curs, champs,  etc.) organisadas da scolas,  da clubs da sport  u   d'organisaziuns sumegliantas, sch'ellas èn limitadas sin lur commembers, na  vegnan betg pratitgadas professiunalmain e sch'i vegn renunzià da far reclama  speziala al lieu dal curs;  1) M dals 14 da december 1999, 413 PCG 1982/2000, 939  * tabellas da las modificaziuns a la fin dal relasch   1     947.100    c) activitads sin rutas da viandar marcadas ed en in territori facil.  Art.  5 Scolaziun renconuschida 1 Per exercitar in'activitad tenor ils artitgels 2 e 3 basegni da princip ina scolaziun  renconuschida dal departament.  Art.  6 Permissiun 1 Tgi che ademplescha prestaziuns da servetsch tenor ils artitgels 2 e 3 ed engascha  per quai persunas senza ina scolaziun renconuschida tenor l'artitgel 5 basegna ina  permissiun chantunala.  Art.  7 Obligaziun d'assicuranza 1 Persunas  ch'exerciteschan  activitads  che  crodan  sut  questa  lescha  ston  vegnir   assicuradas encunter responsabladad. 2 Las  prestaziuns  minimalas  d'assicuranza  vegnan  fixadas  dal  departament  cun  resguardar las ristgas professiunalas.  Art.  8 Scolaziun e furmaziun supplementara 1 La  scolaziun  e  la  furmaziun  supplementara  dals  guids  da  muntogna  e  dals  magisters  per  sport  da  naiv  vegn  per  regla  garantida  da  las  organisaziuns  professiunalas svizras, da las qualas la scolaziun è renconuschida dal departament. 2 En cas da basegn po il chantun organisar agens curs da scolaziun e da furmaziun   supplementara.  Art.  9 Contribuziuns 1 En il senn da la promoziun dal turissem po il chantun pajar contribuziuns per la  scolaziun e per a furmaziun supplementara. En il cas singul fixescha il departament  las contribuziuns tenor ils princips da la regenza. 2 Cunter decisiuns dal  departament  po vegnir  recurrì  a  la regenza.  Quella decida  definitivamain. *  2. Disposiziuns penalas  Art.  10 Dimensiun dal chasti 1 Cuntravenziuns cunter questa lescha e cunter ils relaschs cumplementars vegnan  chastiads cun ina multa fin 2000 francs, en cas da repetiziun fin 10 000 francs. 2 En cas levs po vegnir dada ina reprimanda.  2       947.100   Art.  11 Autoritad cumpetenta 1 Il departament giuditgescha las cuntravenziuns cunter questa lescha ed ils relaschs  cumplementars. 2 La procedura sa drizza tenor las disposiziuns davart  la procedura penala davant   autoritads administrativas. *  Art.  12 * …  3. Disposiziuns finalas  Art.  13 Execuziun 1 L'execuziun  da  questa  lescha  e  dals  relaschs  cumplementars  è  chaussa  dal   departament. 2 El po surdar singulas incumbensas a l'uffizi.  Art.  14 Cumissiun 1 La regenza elegia ina cumissiun da 5 fin 7 commembers per il sport da muntogna e   da naiv.  Art.  15 Disposiziuns executivas 1 La regenza relascha disposiziuns executivas1). Ella determinescha spezialmain: a) il territori, sin il qual las differentas scolaziuns renconuschidas autoriseschan   l'activitad; b) ils princips per las contribuziuns; c) las incumbensas e la cumposiziun da la cumissiun; d) las activitads parentadas; e) las premissas per la permissiun; f) las regulaziuns transitoricas.  Art.  16 Aboliziun dal dretg vertent 1 La lescha davart ils guids da muntogna ed il sport da skis dals 2 da zercladur 19912)   vegn abolida.  Art.  17 Entrada en vigur 1 La regenza fixescha il termin 3) da l'entrada en vigur da questa lescha.  1) DG 947.200 2) CUL 1991, 2494 e CUL 1995, 3413 3) messa en vigur cun CR dals 27 da november 2001 per ils 11 da december 2000   3   http://www.gr-lex.gr.ch/data/947.200/rm   947.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-11-2000 11-12-2000 relasch emprima versiun - 31-08-2006 01-01-2007 Art. 9 al. 2 integraziun 2006, 3331 16-06-2010 01-01-2011 Art. 11 al. 2 midada 2010, 2416 16-06-2010 01-01-2011 Art. 12 aboliziun 2010, 2416  4       947.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-11-2000 11-12-2000 emprima versiun - Art. 9 al. 2 31-08-2006 01-01-2007 integraziun 2006, 3331 Art. 11 al. 2 16-06-2010 01-01-2011 midada 2010, 2416 Art. 12 16-06-2010 01-01-2011 aboliziun 2010, 2416   5    	1. Disposiziuns generalas 	Art. 1 Egualitad da las schlattainas 	Art. 2 Intent 	Art. 3 Champ d'applicaziun 	Art. 4 Excepziuns 	Art. 5 Scolaziun renconuschida 	Art. 6 Permissiun 	Art. 7 Obligaziun d'assicuranza 	Art. 8 Scolaziun e furmaziun supplementara 	Art. 9 Contribuziuns  	2. Disposiziuns penalas 	Art. 10 Dimensiun dal chasti 	Art. 11 Autoritad cumpetenta 	Art. 12 * …  	3. Disposiziuns finalas 	Art. 13 Execuziun 	Art. 14 Cumissiun 	Art. 15 Disposiziuns executivas 	Art. 16 Aboliziun dal dretg vertent 	Art. 17 Entrada en vigur   		2018-06-06T00:58:57+0200 	"7001 Chur" 	"Gesetzessammlung Kanton Graubünden"